ИНФОРМАЦИЯ ЗА ПРОЕКТА

Детска градина „Незабравка“ с.Горна Митрополия работи по проект BG05M2ОP001-3.005-0004 „Активно приобщаване в системата на предучилищното образование“, , финансиран от Оперативна програма „Наука и образование за интелигентен растеж“ от м.октомври 2019 г.

Детската градина се включва с участие в Дейност 1 „Допълнително обучение по български език“ и Дейност 2 „Провеждане на дейности за педагогическа, психологическа и социална подкрепа на деца от уязвими групи – обезпечаване със средства за такса храна“.

Проектът цели разширяване на достъпа до предучилищно образование на децата от уязвими групи и имащи обучителни затруднения. Той предвижда набор от мерки – предоставяне на допълнително обучение по български език за децата с различен майчин език или със затруднение в езиковото развитие, като ефективно средство за социално приобщаване в групата с връстниците, изплащане на такси за посещаване на целодневна детска градина като преодоляване на икономически бариери за включване и премахване на една от най-значимите причини за непосещение на детска градина; мотивация на родителите за активно сътрудничество между семейството и градината.

През учебната 2019/2020 година в детската градина е сформирана една група с общ брой 5 деца за участие в допълнително обучение по български език. През летния период е сформирана също една група от 5 деца. През следващата учебна година детската градина осъществява допълнително обучение по български език с две групи по 5 деца. По интересен и забавен начин децата усвояват български език чрез допълнителните форми на педагогическо взаимодействие и игри. Групите се водят от учители в детската градина: Теодора Недялкова и Велислава Ангелова. Обучението се осъществява, съгласно програма изготвена от ръководителите на групите и одобрена от директора на детската градина, тематични разпределения по пакети и график за провеждане на допълнителните форми, съобразени с изискванията на Наредба № 5 за предучилищното образование. Допълнителното обучение се организира през цялата учебна година в пакети от 10 педагогически ситуации. В учебно време допълнителното обучение е организирано като допълнителни модули в рамките на до 100 педагогически ситуации, а в неучебно време – като допълнителни форми на педагогическо взаимодействие.

Групите за допълнително обучение по български език в ДГ „Незабравка“ са разновъзрастови. За реализирането на допълнителното обучение по български език всеки учител, ръководител на група, заявява на директора необходимостта си от осигуряване на познавателни книжки, учебни помагала и други. След приключване на всеки пакет от 10 педагогически ситуации ДГ „Незабравка“ издава удостоверение по образец, което прилага в ЕСУОП.

Децата получават допълнително обучение по български език в съответствие с индивидуалните си образователни потребности. Активно се работи с децата и родителите, които са партньори и активни участници в допълнителното обучение.

С предоставените финансови средства по проекта са закупени разнообразни, и съобразени с възрастта и възможностите на децата, дидактични образователни материали: игри, познавателни приказни табла, интересни обучаващи книжки, пъзели и други, които гарантират качественото провеждане на педагогическото взаимодействие. За всяко дете има закупени цветни моливи, фулмастри, цветни хартии и други материали, улесняващи организирането и провеждането на дейността.

Заплащането на педагогическите специалисти, директора и счетоводителя, работещи по проекта се извършва за срока на изпълнение на дейностите и се определя от нормативната уредба на проекта. Средствата за възнаграждение, осигурителни и здравно осигурителни плащания са в рамките на лимит, утвърден от ръководителя на проекта.

През учебната 2023/2024 г. ДГ „Незабравка“ не е осъществявала дейности по проекта.